Projektas

**ROKIŠKIO RAJONO SAVIVALDYBĖS TARYBA**

|  |
| --- |
| **S P R E N D I M A S** |
| **DĖL ROKIŠKIO RAJONO SAVIVALDYBĖS KORUPCIJOS PREVENCIJOS 2016–2019 METŲ PROGRAMOS PRIEMONIŲ PLANO ĮGYVENDINIMO 2016 METŲ ATASKAITOS PATVIRTINIMO** |
|  |  |  |  |  |
| 2017 m. kovo 31 d. Nr. TSRokiškis |
|  |

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Rokiškio rajono savivaldybės 2016-2019 metų korupcijos prevencijos programos, patvirtintos Rokiškio rajono savivaldybės tarybos 2016 m. balandžio 29 d. sprendimu Nr. TS-107 „Dėl Rokiškio rajono savivaldybės 2016-2019 metų korupcijos prevencijos programos patvirtinimo“ 30 punktu, Rokiškio rajono savivaldybės taryba n u s p r e n d ž i a:

Patvirtinti Rokiškio rajono savivaldybės korupcijos prevencijos 2016–2019 metų programos priemonių plano įgyvendinimo 2016 metų ataskaitą (pridedama).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Rūta Dilienė

 PATVIRTINTA

 Rokiškio rajono savivaldybės tarybos

 2017 m. kovo 31 d. sprendimu Nr. TS-

**ROKIŠKIO RAJONO SAVIVALDYBĖS KORUPCIJOS PREVENCIJOS 2016-2019 METŲ PROGRAMOS PRIEMONIŲ PLANO ĮGYVENDINIMO 2016 METŲ ATASKAITA**

1. **Priemonės, antikorupcinės kontrolės ir prevencijos skaidrumui užtikrinti**

|  |  |  |  |  |
| --- | --- | --- | --- | --- |
| **Eil.Nr.** | **Priemonės pavadinimas** | **Atsakingi asmenys** | **Įvykdymo terminai** | **Įvykdymo rezultatai** |
| 1. | Atlikti gyventojų apklausas, korupcijos suvokimui ir korupcijos pasireiškimui savivaldybėje nustatyti  | Ūkio tarnyba, valstybės tarnautojas, atsakingas už korupcijos prevencijos kontrolę savivaldybėje | Kartą per metus | **Įvykdyta**. Sukurta ir įvykdyta gyventojų apklausa korupcijos suvokimui ir korupcijos pasireiškimui Rokiškio rajone nustatyti. Kiekvienas asmuo savivaldybės internetinėje svetainėje galėjo užpildyti anketą. Apklausoje dalyvavo 113 asmenų. Su apklausos rezultatais galima susipažinti : <http://www.rokiskis.lt/lt/naujienos/gyventoju-apklausa-korupcijos-71k1.html?backlink=%252Flt%252Fpaieska%252Fresults%252Fp0.html> |
| 2. | Vertinti savivaldybės teisės aktų projektus antikorupciniu požiūriu | Savivaldybės administracijos direktoriaus įsakymu paskirtas, atsakingas už teisės aktų vertinimą antikorupciniu požiūriu asmuo | Nuolat | **Vykdoma.** Antikorupciniu požiūriu įvertinti visi norminiai teisės aktai, kurie priskirtini vertintiniems, Korupcijos prevencijos įstatymo nustatyta tvarka. |
| 3.  | Kontroliuoti, ar tinkamai ir laiku pateikiamos savivaldybės politikų, valstybės tarnautojų privačių interesų deklaracijos | Rokiškio rajono savivaldybės administracijos direktoriaus įsakymu paskirtas asmuo, vykdantis privačių interesų deklaravimo administravimo, konsultavimo, informacijos pateikimo VTEK ir kontrolės funkcijas | Nuolat  | **Vykdoma.** Visi 25 savivaldybės tarybos nariai yra pateikę privačių interesų deklaracijas. Kontroliuojama, kad asmenys, priimti į valstybės tarnybą,laiku pateiktųprivačių interesų deklaracijas. |
| 4. | Skelbti savivaldybės tarybos narių ir administracijos vadovų asmenines viešų ir privačių interesų bei turto deklaracijas viešai prie konkrečių asmenų | Ūkio tarnyba, Rokiškio rajono savivaldybės administracijos direktoriaus įsakymu paskirtas asmuo, vykdantis privačių interesų deklaravimo administravimo, konsultavimo, informacijos pateikimo VTEK ir kontrolės funkcijas | Kartą per metus | **Įvykdyta.** Informacija patalpinta Rokiškio rajono savivaldybės interneto svetainėje „Korupcijos prevencijos“ skiltyje. |
| 5. | Antikorupcijos komisijoje, įvertinus atliktų tyrimų ar apklausų rezultatus, atliktų auditų medžiagą, gautus skundus ar pranešimus, kitą teisėtai gautą informaciją apie savivaldybės įstaigų veiklą, rekomenduoti savivaldybės administracijai, savivaldybės įstaigoms veiklos sritį (is), kurioje (iose) būtų tikslinga nustatyti korupcijos pasireiškimo tikimybę   | Antikorupcijos komisija | Kiekvienais metais iki rugsėjo 30 d.  | **Įvykdyta.** Centralizuotas vidaus audito skyrius atliko korupcijos pasireiškimo tikimybės nustatymą savivaldybės vietinės reikšmės kelių ir gatvių priežiūros, taisymo, tiesimo ir saugaus eismo organizavimo srityje. Nustatyta, kad Rokiškio rajono savivaldybės administracijos Statybos ir infrastruktūros plėtros skyriuje rizika, susijusi su korupcijos pasireiškimu vietinės reikšmės kelių ir gatvių priežiūros, taisymo, tiesimo ir saugaus eismo organizavimo srityje, nėra valdoma, sudaro prielaidas reikštis korupcijai. Išvada išsiųsta Lietuvos Respublikos specialiųjų tyrimų tarnybos Panevėžio valdybai. 2016-12-12 iš Lietuvos Respublikos specialiųjų tyrimų tarnybos Panevėžio valdybos gautas raštas, jog įvertinus pateiktą išvadą, priimtas sprendimas neatlikti korupcijos rizikos analizės Rokiškio rajono savivaldybėje. |
| 6. | Nustatyti korupcijos pasireiškimo tikimybę komisijos rekomenduotoje savivaldybės veiklos srityje | Centralizuotas vidaus audito skyrius | Kiekvienais metais iki rugsėjo 30 d.  | **Įvykdyta.** Parengta motyvuota išvada, informacija kartu su išvada Rokiškio rajono savivaldybės administracijos direktoriaus 2016-10-10 raštu Nr. SD-5.38-2330 išsiųsta Lietuvos Respublikos specialiųjų tyrimų tarnybos Panevėžio valdybai. |
| 7. | Kreiptis į Specialiųjų tyrimų tarnybą dėl informacijos apie asmenis, siekiančius eiti savivaldybėje ar savivaldybės įstaigose pareigas, numatytas Korupcijos prevencijos įstatymo 9 straipsnio 6 dalyje | Juridinis ir personalo skyrius | Nuolat | **Vykdoma.** Per 2016 metus visais Korupcijos prevencijos įstatymo 9 straipsnyje numatytais atvejais buvo kreiptasi į Lietuvos Respublikos specialiųjų tyrimų tarnybą dėl informacijos apie asmenis pateikimo. |
| 8. | Teikti informaciją Valstybės tarnautojų registrui (VATARAS) ir Juridinių asmenų registrui apie asmenis, dirbančius savivaldybės administracijoje ir savivaldybei pavaldžiose įstaigose ir pripažintus padarius korupcinio pobūdžio nusikalstamas veikas, taip pat patrauktus administracinėn ar drausminėn atsakomybėn už sunkius tarnybinius nusižengimus, susijusius su Viešųjų ir privačių interesų derinimo valstybinėje tarnyboje įstatymo reikalavimų pažeidimu | Juridinis ir personalo skyrius | Nuolat | **Vykdoma.** Per 2016 m. tokių atvejų nebuvo. |
| 9. | Bendradarbiauti su Specialiųjų tyrimų tarnyba korupcijos prevencijos klausimais | Antikorupcijos komisija | Nuolat | **Vykdoma.** Per 2016 m. gauti ir apsvarstyti komisijoje 3 raštai iš Lietuvos Respublikos Specialiųjų tyrimų tarnybos. |
| 10.  | Rokiškio rajono savivaldybės interneto svetainėje skelbti informaciją apie konkursus laimėjusius ir į pareigas priimtus valstybės tarnautojus | Ūkio tarnyba; Juridinio ir personalo skyrius | Nuolat | **Vykdoma.** Paskelbti 6 konkursai į valstybės tarnautojo pareigas, įvyko 6 konkursai. Konkursų į pakaitinio valstybės tarnautojo pareigas vykdoma nebuvo. Per 2016 metus į darbą savivaldybės administracijoje priimta 30 darbuotojų, iš jų:• į valstybės tarnybą: 5 karjeros valstybės tarnautojai, •25 darbuotojai, dirbantys pagal darbo sutartis, iš jų: 8 – pagal neterminuotą darbo sutartį, 17 – pagal terminuotas darbo sutartis. |

1. **Priemonės administravimo procedūrų skaidrumui užtikrinti**

|  |  |  |  |  |
| --- | --- | --- | --- | --- |
| 11. | Tirti skundus, pranešimus, kitą gautą informaciją apie korupcinio pobūdžio pažeidimus  | Antikorupcijos komisija | Nuolat | **Vykdoma.** 2016 metais Antikorupcijos komisijoje gautas 1 skundas dėl ledo ritulio aikštelės. Gautas 1 anoniminis pranešimas, kuris dėl senaties nagrinėjamas nebuvo. |
| 12.  | Įdiegti savivaldybės interneto svetainėje pasitikėjimo liniją – telefoną su autoatsakikliu, kartu su elektroniniu paštu, veikiančiu ištisą parą, suteikiančiu galimybę anonimiškai pranešti apie korupcijos apraiškas savivaldybėje | Ūkio tarnyba | 2016 m pirmame pusmetyje | **Įvykdyta.** Savivaldybėje įdiegta pasitikėjimo linija – telefonas su autoatsakikliu.  |
| 13. | Savivaldybės interneto puslapyje skelbti informaciją apie prekių, paslaugų ir darbų viešųjų pirkimų, vykdomų atviro ar supaprastinto atviro konkurso būdu, pradžią, sudarytas sutartis, privatizavimo konkursų programas ir rezultatus | Turto valdymo ir viešųjų pirkimų skyrius  | Nuolat | **Vykdoma.** **N**uo 2016-01-01 iki 2016-12-27 įskaitytinai atviro konkurso būdu įvykdyta 8 viešųjų pirkimų, o supaprastinto atviro konkurso būdu – 70 viešųjų pirkimų, savivaldybės interneto svetainėje nurodyta pirkimų pradžia, konkurso laimėtojas bei pirkimo suma.Vykdyti 5 nekilnojamojo turto pardavimo vieši aukcionai, kuriuose buvo parduodami 15 objektų, iš kurių 4 parduoti.  |
| 14. | Didinti viešųjų pirkimų apimtis per Centrinę perkančiąją organizaciją, atsižvelgiant į CPO kataloge pateiktų prekių, paslaugų ir darbų asortimentą | Turto valdymo ir viešųjų pirkimų skyrius | Nuolat | **Vykdoma.** 2016 m. iš Centrinės perkančiosios organizacijos įvykdyti 45 pirkimai (palyginti: 2014 m. – 30, 2015 m. – 19). |
| 15. | Atlikti garso įrašus kiekvieno viešųjų pirkimų komisijos posėdžio, kuriame susipažįstama su tiekėjo (teikėjų) pasiūlymais, dalyvauja tiekėjo (teikėjų) atstovai ar jų įgalioti asmenys kada sandorio-prekių ar paslaugų pirkimo vertė – 58 000 Eur (be PVM) arba daugiau, o darbų vertė – 145 000 Eurų (be PVM) arba daugiau. Įrašus saugoti prie viešųjų pirkimų komisijos posėdžio dokumentų  | Turto valdymo ir viešųjų pirkimų skyrius  | Nuolat | **Vykdoma.** Per 2016 m. atlikta 19 garso įrašų, įrašai saugomiTurto valdymo ir viešųjų pirkimų skyriuje prie viešųjų pirkimų komisijos posėdžių dokumentų.  |
| 16. | Skelbti savivaldybės interneto tinklalapyje informaciją apie valstybės tarnautojų, savivaldybės tarybos narių nusišalinimus, padarytus siekiant išvengti tikimybės kilti viešųjų ir privačių interesų konfliktui  | Kanceliarijos skyrius | Nuolat | **Vykdoma.** Savivaldybės interneto svetainėje E-demokratija skiltyje skelbiamas priimtų tarybos sprendimų sąrašas, kuriame matyti, kaip buvo balsuojama vienu ar kitu klausimu, taip pat kas nusišalino nuo sprendimo priėmimo. Kanceliarijos skyriui rekomenduota tarybos narių nusišalinimo atvejus skelbti atskirai Korupcijos prevencijos skiltyje. |
| 17. | Parengti įmonių ir bendrovių, kurių didžioji dalis ar visos akcijos nuosavybės teise priklauso savivaldybei, valdybų narių atrankos ir skyrimo tvarkos aprašą | Juridinis ir personalo skyrius | Iki2016 metų rugsėjo 1 d. | **Įvykdyta.** 2016 m. rugsėjo 5 d. Rokiškio rajono savivaldybės administracijos direktoriaus įsakymu Nr. AV-777 patvirtintas Rokiškio rajono įmonių ir bendrovių, kurių didžioji dalis ar visos akcijos nuosavybės teise priklauso savivaldybei, valdybų narių atrankos ir skyrimo tvarkos aprašas. |
| 18. | Išanalizuoti savivaldybei pavaldžių įstaigų ir bendrovių praktiką, skiriant darbuotojus, atsakingus už korupcijos prevenciją ir kontrolę, pateikti išvadas ir korupcijos prevencijos gerosios praktikos rekomendacijas | Antikorupcijos komisija | Iki 2016 metų liepos 1 d. | Duomenų apie vykdytą veiklą iš Antikorupcijos komisijos negauta.  |

1. **Priemonės Savivaldybės veiklos viešumui didinti**

|  |  |  |  |  |
| --- | --- | --- | --- | --- |
| 19. | Savivaldybės interneto svetainėje paskelbti Korupcijos prevencijos programos įgyvendinimo ataskaitą | Valstybės tarnautojas, atsakingas už korupcijos prevenciją ir kontrolę savivaldybėje | Vieną kartą per metus, iki balandžio 1 d. | **Vykdoma.** Savivaldybės tarybai patvirtinus korupcijos programos 2016 metų įgyvendinimo ataskaitą, ši bus patalpinta savivaldybės interneto svetainėje Korupcijos prevencijos skiltyje. |
| 20. | Parengti ir pateikti ataskaitas apie korupcijos prevencijos programų vykdymą savivaldybei pavaldžių įstaigose, akcinėse bendrovėse ir uždarose akcinėse bendrovėse, kurios nuosavybės teise priklauso savivaldybei | Turto valdymo ir viešųjų pirkimo skyrius savivaldybės  kontroliuojamų įmonių vadovai | Kartą per metus iki liepos 1 d. | **Vykdoma.** Savivaldybės įstaigos iki liepos 1d. turės pateikti Antikorupcijos komisijai ataskaitas. |
| 21. | Vadovaujantis Lietuvos Respublikos viešųjų ir privačių interesų derinimo valstybinėje tarnyboje įstatymo 2 straipsnio 1 dalies nuostata, parengti ir pateikti komisijai atnaujintus sąrašus darbuotojų, kurių pareigybės, suteikia viešojo administravimo įgaliojimus savivaldybei pavaldžiose akcinėse bendrovėse ir uždarosiose akcinėse bendrovėse |  Savivaldybės kontroliuojamų įmonių vadovai,Turto valdymo ir viešųjų pirkimų skyrius | Kartą per metus iki birželio 1 d. | Savivaldybei pavaldžiose akcinėse ir uždarosiose akcinėse bendrovėse bendrovių darbuotojams nesuteikti viešojo administravimo įgaliojimai. |

1. **Priemonės Savivaldybės veiklos viešumui didinti**

|  |  |  |  |  |
| --- | --- | --- | --- | --- |
| 22. | Organizuoti politikų, savivaldybės administracijos darbuotojų, seminarus, konferencijas korupcijos prevencijos klausimais | Juridinis ir personalo skyrius | 2016 m. I–II ketv. | **Įvykdyta.**Rokiškio savivaldybės administracija dalyvauja kaip partnerė, įgyvendinant projektą „Lietuvos Respublikos ir Norvegijos Karalystės institucijų bendradarbiavimas perteikiant žinias ir gerąją patirtį administracinio-finansinio valdymo bei korupcijos mažinimo ir prevencijos srityje Lietuvos Respublikos valstybės ir savivaldybių institucijoms“ (projekto kodas Nr. NOR-LT10-VRM-01-K-02-011). Tęsiant projekto veiklas įvykdyta 6 mokymai, kuriuose dalyvavo savivaldybės administracijos bei savivaldybės įstaigų darbuotojai: „Norvegijos karalystės patirtis, vietos savivaldos tvarus vystymasis, saugi ir harmoninga aplinka – 25 dalyviai;Norvegijos karalystės patirtis, vietos savivaldos tvarus vystymasis, šildymo ir energetikos valdymas“ – 21 dalyvis;Norvegijos karalystės patirtis, vietos savivaldos tvarus vystymasis, savivaldybių projektų ir investicijų valdymas“ – 20 dalyvių;„Antikorupciniai mokymai savivaldos institucijų darbuotojams, paremti gerąja Norvegijos karalystės patirtimi“ – 21 dalyvis;Norvegijos karalystės patirtis, vietos savivaldos tvarus vystymasis, verslumo principų taikymas“ – 20 dalyvių;Projektą užbaigė konferencija „Korupcijos prevencija Rokiškio rajone. Ar galima kažką pakeisti? Faktai, sprendimai, įžvalgos“ – 30 dalyvių. |
| 23. | Organizuoti konkursus antikorupcine tema rajono švietimo įstaigose  | Švietimo skyrius | Kartą per metus | **Vykdoma.** **Rokiškio suaugusiųjų ir jaunimo mokymo centras.**  Diskusija ,,Gera mada. Esame sąžiningi" (40 dalyvių).**Rokiškio Senamiesčio progimnazija.** Antikorupcijos dienos renginys (350 dalyvių), Mokyklų sąžiningumo tinklo renginiai (376 dalyviai).**Rokiškio r. Kriaunų pagrindinė mokykla.** Renginys, skirtas Tarptautinei antikorupcinei dienai (40 dalyvių).**Rokiškio r. Obelių gimnazija.** Vaizdo medžiagos ,,Effects of coruption" (,,Korupcijos poveikis“); ,,Mes prieš korupciją" pristatymas ir aptarimas 5–12 klasių valandėlėse, 142 dalyviai; III klasės mokinių pokalbiai su jaunesniojo mokyklinio amžiaus vaikais korupcijos prevencijos tema, 36 dalyviai; Diskusija gimnazijos mokinių taryboje ,,Sąžininga mokykla“, 21 dalyvis.**Rokiškio pagrindinė mokykla.** Klasės valandėlės – ,,Sąžiningumas nieko nekainuoja“, ,,Korupcija – kas tai?“, diskusija ,,Kodėl žmonės būna nesąžiningi?“, piešinių paroda ,,Būk sąžiningas“ (43 dalyviai).**Švietimo skyrius** Kartu su Panevėžio apskrities vyriausiojo policijos komisariato Rokiškio rajono policijos komisariatu ir bendrojo ugdymo mokyklomis ir profesinio mokymo įstaigomis organizuotas Respublikinio mokinių teisinių žinių konkurso „Temidė“ rajoninis turas, kuris vyko 2016 m. kovo 30 d. 10 val. Rokiškio rajono policijos komisariate.**Rokiškio r. Jūžintų Juozo Otto Širvydo pagrindinė mokykla.** Susitikimas su rajono Antikorupcijos komisijos pirmininku S. Meliūnu (5–12 kl. mokiniai, 66 dalyviai); piešinių konkursas pradinukams.**Rokiškio Juozo Tumo-Vaižganto gimnazija.** Tarptautinei antikorupcijos dienai paminėti gruodžio mėn. vyko plakatų antikorupcine tema konkursas, paruoštas stendas „Mintys apie sąžinę“, vyko krepšinio 1 x 1 turnyras; (50 dalyvių); Antikorupcijos temos integruotos į pilietiškumo pagrindų programą I–II kl. Nagrinėjant temas vykdyta diskusija „Grėsmės nacionaliniam saugumui: korupcija“(300 dalyvių);ekonomikos pamokose, nagrinėjant temą „Konkurencija ir rinkos tipai“, organizuota diskusija apie korupcijos neigiamą poveikį verslui, visuomenei, šalies ekonomikai (165 dalyvių); Dalis I klasių mokinių vyko į Rokiškio policijos komisariatą, kuriame greta kitų temų diskutavo tema „Korupcija nėra tik teorinis nusikaltimas (110 dalyvių).**Rokiškio r. Juodupės gimnazija.** Ig klasės mokiniai kūrė antikorupcinį plakatą ir šūkius (2016 m. gruodžio 9 d.) (53 dalyviai)); buvo skaitoma Sažiningumo deklaracija sukurtas filmukas (2016 m. gruodžio 9 d.) (920 dalyvių)).**Rokiškio r.Kamajų Antano Strazdo gimnazija. *Antikorupcinė savaitė (gruodžio 5-9d.)*** 5–8 kl. – piešinių konkursas-paroda „Aš prieš korupciją!“; 1g–2g kl. – plakatų konkursas-paroda „ Korupcijai – NE!“; 3–4g kl. – skaidrių ekspozicijos pasirinktomis antikorupcijos temomis parengimas ir jų demonstravimas per pertraukas; gruodžio 8d. diskusijos klasių valandėlėse temomis: 5–8 kl. – „ Kas yra korupcija ir kaip su ja kovoti?“, 1g–4g kl. – „Korupcija – ar tai neigimas reiškinys mūsų visuomenėje?“. |
| 24. | Savivaldybės kontroliuojamų įmonių interneto svetainėse skelbti metines finansinės veiklos ataskaitas ir audito išvadas | Turto valdymo ir viešųjų pirkimų skyrius; savivaldybei pavaldžių įstaigų ir bendrovių vadovai | Vieną kartą per metus, metines įmonių finansinės veiklos ataskaitas patvirtinus visuotiniam akcininkų susirinkimui | **Vykdoma.** 4 bendrovių metinės finansinės veiklos ataskaitos, audito išvados skelbiamos bendrovių interneto svetainėse. 2016 m. ataskaitos bus paskelbtos po visuotinio akcininkų susirinkimų gegužės mėn. |

Remiantis savivaldybės administracijos 2016 m. duomenimis dėl korupcijos prevencijos priemonių įgyvendinimo analize, darytina išvada, kad visos numatytos antikorupcinės priemonės buvo visiškai įgyvendintos arba nuolat vykdomos.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| Rokiškio rajono savivaldybės tarybai**SPRENDIMO PROJEKTO „DĖL ROKIŠKIO RAJONO SAVIVALDYBĖS KORUPCIJOS PREVENCIJOS 2016-2019 METŲ PROGRAMOS PRIEMONIŲ PLANO ĮGYVENDINIMO 2016 METŲ ATASKAITOS PATVIRTINIMO“ AIŠKINAMASIS RAŠTAS** |

 **Sprendimo projekto tikslas ir uždaviniai.**

 sprendimu reikalinga patvirtinti Rokiškio rajono savivaldybės korupcijos prevencijos 2016–2019 metų programos priemonių plano įgyvendinimo 2016 metų ataskaitą.

 **Šiuo metu esantis teisinis reglamentavimas.**

 Lietuvos Respublikos korupcijos prevencijos įstatymas, Rokiškio rajono savivaldybės 2016-2019 metų korupcijos prevencijos programa, patvirtinta Rokiškio rajono savivaldybės tarybos 2016 m. balandžio 29 d. sprendimu Nr. TS-107 „Dėl Rokiškio rajono savivaldybės 2016-2019 metų korupcijos prevencijos programos patvirtinimo“.

 **Sprendimo projekto esmė.** Rokiškio rajono savivaldybės 2016–2019 metų korupcijos prevencijos programos 30 punktas nustato, kad programos priemonių įgyvendinimo kontrolę vykdo, rengia Programos priemonių plano įgyvendinimo ataskaitas savivaldybės administracijos direktoriaus paskirtas valstybės tarnautojas, atsakingas už korupcijos prevencijos ir kontrolės įgyvendinimą Rokiškio rajono savivaldybėje.

 **Galimos pasekmės, priėmus siūlomą tarybos sprendimo projektą.** Neigiamų pasekmių nenumatoma, teigiamos – įgyvendintos savivaldybės korupcijos prevencijos programos nuostatos.

 **Kokia sprendimo nauda Rokiškio rajono gyventojams.** Rokiškio rajono gyventojai galės susipažinti kaip savivaldybės administracija veiksmingai koordinuoja ir vykdo korupcijos prevencijos priemonių vykdymą, tai kels visuomenės korupcinį sąmoningumą ir tuo pačiu didins savivaldybės veiklos skaidrumą ir viešumą.

 **Finansavimo šaltiniai ir lėšų poreikis**. Sprendimo projektui įgyvendinti lėšų nereikės.

 **Suderinamumas su Lietuvos Respublikos galiojančiais teisės norminiais aktais.** Neprieštarauja teisės aktams.

 **Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Juridinio ir personalo skyriaus vedėjo pavaduotoja Rūta Dilienė